da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de en da da de da da da da da da da da fa da fa da fa da fa da fa da fa da fa da fa da fa da fa da fa da fa da fa da fa da fa da da sv da en da da sv da da fr en da de da da de fr da de nl da da da en da da da da da fr ceb en nl ceb fr de da da
Boliggalleri: Vintersmuk bolig med kærlighed til naturen | ISABELLAS
Butiksindehaver Camilla Akduvar byder indenfor i sin smukke bolig, der emmer af jul, hygge og natur. Hun står også bag den smukke livsstilsbutik No17 i Tisvildeleje, der forkæler alle sanser.
Camilla Akduvars jul begynder på hesteryg. Hun elsker at ride ture i den efterårsklædte skov, og her spotter hun forvredne stammer og grene med mos, som må med hjem til det hyggelige sorte træhus i Tisvilde.
– Vores jul falder nok lidt tidligere end normalt. Når det bliver efterår, går jeg i gang med at bygge tableauer op udenfor med ting, jeg har fundet på mine rideture eller på gåture med familien. Mosklædte grene, æbler og flettede kranse sammen med et par lysende lanterner giver en fantastisk stemning, fortæller Camilla, som ejer livsstilsbutikken No17.
Prøv også: 3 tips til dit juletableau
– Jeg er altid i naturen, så jeg elsker, at der er hyggeligt i vores have året rundt. Også i december, hvor jeg gør meget ud af vores hoveddør og terrasse, siger Camilla, der bor sammen med kæresten Bo Bernichow og deres datter Mynte.
Overalt på hjemmets 110 m² ses spor efter Camillas kærlighed til naturen, f.eks. grangrene, olivenkviste, kogler og en buket elegante hvide amaryllis i en høj glasvase. Mere behøver man næsten ikke.
Se også: På besøg i blomsterbinderens romantiske have
Kom på besøg i Camillas fine bolig i galleriet:
Hos Camilla bliver gæsterne budt velkommen med en hyggelig juleopstilling ved hoveddøren.
Camilla og Bos jul er holdt i samme farveskala som resten af deres hjem: Hvid, sort og støvede pasteller og med masser af naturlige elementer.
Julebordet skal være et eventyr, og her bruger Camilla delikat og enkel pynt som vintage glaskugler, en gren fra skoven, små figurer, en kogle med guldglimmer og blomster som amaryllis og nøgen jomfru.
Også på terrassen pyntes der flot op med grangrene, lanterner og skind.
Julens gæster bliver forkælet med et fint bord hos Camilla og Bo, der gerne pynter det allerede om formiddagen, så de kan nyde synet hele dagen.
Tre små juletræer, olivengrene og spirende hyacinter skaber julestemning på det lille bord.
Julekuglerne blandes med æbler og svampe, så julen bliver så naturlig en del af hjemmet som muligt.
Et kig fra køkkenet ned mod stuen, hvor Camilla har pyntet fint op til jul med en hjemmelavet adventskrans. Pejsen luner godt i vinterkulden.
Ved siden af pejsen er også en lille hyggekrog, der med skind og varme fra pejsen egner sig perfekt til læsning og hyggestunder.
Camilla glæder sig altid at tage låget af julekasserne. I samlingen har Camilla bl.a. søde klemmefugle i glas, som hun har arvet. De sidder nu rundtomkring i huset, blandt andet på den hjemmelavede adventskrans, hvor også gammeldags lyseholdere, veloursløjfer fra hendes mor og olivenkviste fra haven har fundet et nyt julehjem. Adventskransen begynder sit liv allerede om foråret, når Camilla og Bo beskærer deres vildtvoksende vin. Så fletter Camilla kranse af de afklippede grene.
Et sødt, lille juletræ med pynt og pakker i lyse farver skaber en hyggelig stemning.
Camilla og Bo holder af enkel jul, og her i soveværelset bliver det da også kun til et par glaskugler pa skanken, der er købt pa et loppemarked for mange ar siden, samt en stor grangren i glasvase.
Datteren Mynte har også fået sit eget lille juletræ.
Soveværelset er holdt i lyse nuancer som støvet rosa, beige og hvid. De store puder fungerer også som hovedgærde.
Badeværelset er indrettet i sort og hvid i en lidt nostalgisk stil. Bademøblet har parret selv lavet ud af en Ikea-kommode, maling og læderstropper.
Se også: Cremede chokoladetrøfler
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik